اوکراینا پرزیدنتی ولودیمیر زلنسکی بیان ائدیب کی، اؤلکه‌سی‌نین خاریجی دؤولت‌لرین دستکینی ایتیرمه‌یه و بونونلا دا تشببوسو روسیانین عهده سینه بوراخماغا حاقی یوخ‌دور.
پرزیدنت زلنسکی پایتاخت کیئوه سفر ائدن بؤیوک بریتانیانین (اینگیلتره) باش ناظیری بوریس جانسون ایله بیرگه مطبوعات کنفرانسیندا دانیشیب.
زلنسکی روسیا-اوکراینا محاربه‌سی‌نین باشلانغیجیندا اؤلکه‌سینده‌کی گوجون دونیایا بیرلیک اولماسینین نئجه بیر شئی اولدوغونو گؤستردیگینه ایناندیغینی و محاربه زامانی اؤلکه‌سی‌نین بیرلشدیگینی سؤیله‌ییب.
زلنسکی بیان ائدیب کی، هم اوکراینا، هم ده باتی اوچون روسیانین محاربه‌ده سرعت قازانماسی‌نین قارشی‌سینی آلماق واجیب‌دیر:
"راحت اولا، موناقیشنی دون‌دورا، بیر ایل، ایکی-اوچ ایل گؤزله‌یه بیلمریک"
اوکراینانین محاربه زامانی خاریجی دؤولت‌لرین دستکینی ایتیرمه‌مه‌سی‌نین واجیب‌لیگینی وورغولایان زلنسکی دئییب:
"هئچ بیر حالدا تشببوسو روسیانین عهده سینه بوراخمامالیییق: نه انرژی ریسک‌لری یولو ایله، نه ده ایستی‌لشمه مؤوسومو، نوکلئر شانتاژی، قارا دنیزین باغلانماسی و دیگرلری، اوکراینانین تشببوسو ایتیرمه‌یه و یا آوروپانین تشببوسو ایتیرمه‌سینه ایجازه وئرمه‌یه حاقی یوخ‌دور".
اوکراینانین ظفرینین بیرلشدیریجی اولاجاغینی و تشببوسون ایتیریلمه‌سی‌نین قارشی‌سینی آلاجاغینی وورغولایان زلنسکی محاربه‌نین اولیندن اوکراینایا وئردیگی دسته‌یه گؤره بریتانیانین باش ناظیری جانسونا دا تشککور ائدیب.
بوریس جانسون اوکراینانین 31-جی موستقیل‌لیک گونونده کیئوه سفر ائدیب.
باش ناظیرلیک‌دن گئتمزدن اول اوکراینایا سون سفری زامانی جانسونا اؤلکه‌سی‌نین اوکراینانین آزادلیغینا وئردیگی قطعی دسته‌یه گؤره اوکراینانین خاریجی‌لره وئردیگی ان یوکسک موکافات اولان "آزادلیق مدالی" تقدیم ائدیلیب.
